Ubisoft

**Ubisoft Entertainment S.A** është një kompani franceze që merret me zhvillimin dhe publikimin e lojrave. Qendra e tyre kryesore gjendet në Montreuil, Francë. Ēshtë e njohur për zhvillimin e lojrave si ''Assassin's Creed*, *Far Cry*, *Prince of Persia* dhe *Splinter Cell''.

## Detajet e kompanisë
Ubisoft është kompania e tretë për shitjen e lojrave pas Blizzard dhe Electronic Arts(EA). Studioja më e madhe zhvillimore e Ubisoft është Ubisoft Montreal e cila gjendet ne Montreal, Kanadë dhe ka rreth 2100 punëtorë.

Në vitin fiskal 2008-2009 përfitimi i kompanisë ishte €1.256 miliardë, duke arritur kështu per herë të parë një vlerë mbi 1 miliardë. Ubisoft ka krijuar gjithashtu divizionin e vet të krijimit të filmave, të quajtur Ubisoft Motion Pictures, e cila krijon video bazuar ne video lojrat e kompanisë.

## Historia
Gjithçka filloi në Brittany, Francë në mars të vitit 1986, kur pesë vëllezër të cilët kishin synimet dhe dëshirat e përbashkëta u mblodhen së bashku për të krijuar Ubisoftin. Në vitin 1989 ata lansuan lojën e tyre të parë të quajtur Zombi. Gjatë viteve 1989-1994 Ubisoft filloi të rritej në permasa globale. U hapën qendra distributive në Angli,Gjermani, Zvicër, Japoni dhe në Shtetet e Bashkuara të Amerikës. U hapën studio zhvillimore në Paris(Francë), Montpellier (Francë) dhe Bukuresht(Romani). Në vitin 1995 kompania lëshoi në treg lojën Rayman Origins e cila shtyu kompaninë edhe me përpara. Në vitin 1996 kompania u zgjerua edhe më shumë duke hapur pika distributive në Spanjë, Itali, Australi dhe qendra zhvillimore në Shanghai (Kinë) dhe në Annecy (Francë).Në vitin 1996 Ubisoft u listua si kompani aksionare. Gjatë viteve 1997-2002 u hapën qendra zhvillimore në Montreal (Kanadë),Kasablanka (Marok), Barcelonë (Spanjë), Milano (Itali). Gjatë këtyre viteve kompania hapi edhe qendra distributive në Belgjikë, Kinë, Danimarkë dhe bëri dy blerje strategjike: Blue Byte Software,Düsseldorf (Gjermani e cila përmbante lojën The Settlers dhe divizionin e lojrave të The Learning Company (Shtetet e Bashkuara të Amerikes) e cila ishte autore e lojës Prince of Persia. Në vitin 2000 kompania bleu Red Storm Entertainment e lokalizuar në Karolinën veriore (Shtetet e Bashkuara të Amerikes). Në vitin 2002 Ubisoft lansoi portalin internacional online te lojrave **ubi.com**. Në po të njejtin vit u lansua edhe loja Splinter Cell e cila pati shumë sukses. Gjatë viteve 2002-2005 Ubisoft hapi qendra distributive në Korenë Jugore dhe në Austri, si dhe nje qendër zhvillimore në Quebec (Kanadë. Në vitin 2003 kompania kishte shitur 100 milionë lojë. Në vitin 2006 Ubisoft u pozicionua si një prej kompanive të hershme qe krijuan lojra për gjeneraten e re të konsolave sikur XBox 360, PS3 me lojën Tom Clancy's Ghost Recon Advanced Warfighter e cila fitoi qmimin Bafta per lojën më të mirë të vitit. Gjatë viteve 2006-2010 Ubisoft u zgjerua edhe më tej duke hapur kështu pika distributive në Meksikë , Polandë dhe studio zhvillimore në Sofje (Bullgari), Kiev (Ukrainë), Chengdu (Kinë), Pune,(India,Indi), Singapor dhe në Toronto (Kanadë. Në vitin 2007 doli në shitje loja Assassin's Creed e cila u bë loja më e shitur në konzolat e asaj kohe. Deri në ditët e sotme ajo lojë ka shitur mbi 29 milionë kopje. Në vitin 2009 Ubisoft bleu studion Nadeo në Paris (Francë), e cila është prodhuese e lojës Trackmania në të cilën janë të regjistruar mbi 10 milionë lojtarë. Në të njejtin vit u lansua edhe loja Just Dance të cilen e luajnë mbi 28 milionë lojtarë dhe u lansua edhe Uplay:Win,help,share,shop, platformë kjo nga e cila mund të përfitojnë lojtarët.  Viti 2011 u karakterizua me themelimin e Ubisoft Motion Pictures, studio kjo për realizimin e videove dhe filmave. Ky vit ishte edhe 25 vjetori i themelimit te Ubisoft dhe u rikrijua loja Rayman për këtë shkak, duke festuar kështu edhe shitjen e mbi 500 milionë lojëve, angazhimin e mbi 6000 punëtorëve në 26 shtete.  Në vitin 2012 Ubisoft u koncentrua në teknologjinë mobile duke sjellë lojra të ndryshme nga ato të krijuara më herët si aplikacione për telefonë mobilë. Kurse në vitin 2013 me shfaqjen e gjeneratës së re të konsolave, Ubisoft u pregatit për lansimet e tyre me lojra si Watch Dogs, The Crew, The Division dhe vazhdime te serive si Assassin's Creed, Just Dance, Splinter Cell dhe Trials.

## Studiot
*Future Games of London në Londër, Angli, e themeluar në 2009, e blerë më 1 tetor 2013.
*Hybride Technologies, e blerë më 8 korrik 2008.
*Nadeo në Issy-les-Moulineaux, Paris, Francë, e themeluar në vitin 2000. E blerë më 5 tetor 2009.
*RedLynx, e blerë në nëntor 2011.
*Sunflowers Interactive Entertainment Software GmbH në Heusenstamm, Gjermani, e themeluar në 1993, e blerë më 11 prill 2007.
*THQ Montreal, e blerë më 22 janar 2013.
*Ubisoft Abu Dhabi, e lokalizur në qytetin medial twofour54 në Emiratet e Abu Dhabi, Emiratet e Bashkuara Arabe. Kjo studio i hapi dyert e veta në dhjetor 2011,
*Ubisoft Annecy – e njohur më së miri për zhvillimin e pjesës multiplayer të *Assassin’s Creed* serive.
*Ubisoft Barcelona, e themeluar në 1998.
*Ubisoft Blue Byte (ish Blue Byte Software) në Düsseldorf, Gjermani, e themeluar në 1988, e blerë në Shkurt 2001.
*Ubisoft Blue Byte Mainz (ish Related Designs), Gjermani, e themeluar në janar 1995  në fillim u blenë 30% e aksioneve të kompanisë në 11 prill 2007, u ble dhe integrua plotësisht me Ubisoft Blue Byte në prill 2013.
*Ubisoft Bulgaria në Sofje, e themeluar në vitin 2006.
*Ubisoft Casablanca
*Ubisoft Chengdu është pika kryesore në Kinë dhe gjendet në Chengdu Tianfu Software Park, Chengdu, që nga shtatori 2007.  Ishte studioja e dytë zhvillimore e Ubisoft në Kinë.
*Ubisoft Germany in Düsseldorf, e themeluar në vitin 1995, bleu Gamebusters në 
tetor 2001 dhe i bashkoi punëtorët. bleu divizionin Kanadez të MC2-Microïds (*Microïds Canada*) dhe u integrua përfundimisht me këtë divizion në Mars 2005.  
*Ubisoft Nagoya, u themelua në shtator 1996 si "Digital Kids". U ble nga Ubisoft në 2008.
*Ubisoft Paris, bëri lojra si *Rayman Raving Rabbids 2*, *Red Steel*, *Red Steel 2*, dhe *XIII*.
*Ubisoft Poland, u hap në vitin 2008.
*Ubisoft Red Storm (ish Red Storm Entertainment) e bazuar në Morrisville, North Carolina, Shtetet e Bashkuara, e themluar në vitin 1996 dhe blerë në gusht 2000. 
*Ubisoft Reflections në Newcastle upon Tyne, Angli,e themeluar në vitin 1984 si Reflections Interactive dhe blerë më 26 gusht 2006, prej Atari.
*Ubisoft Romania në Bukuresht, Romani, e themeluar në tetor 1992 dhe nëKrajovë prej shtator 2008.
*Ubisoft San Francisco, qendra e Ubisoftit në Amerikës Veriore.
*Ubisoft Shanghai, njoftoi herët në vitin 2009 se Shanghai do të zhvillonte për Windows, PlayStation 3 dhe Xbox 360 lojën, *I Am Alive*, në vend të lojës fillimisht të pritur Darkworks.
*Ubisoft Singapore, u themelua në gusht 2008. Fokusohet në zhvillimin e lojrave të veta.
*Ubisoft Taiwan
*Ubisoft Toronto, e shpallur më 6 korrik 2009, e drejtuar nga Jade Raymond. Their first productions will include a new installment of the *Splinter Cell* series made by staff coming from the series' core team at Ubisoft Montreal.
*Ubisoft Ukraine, e themeluar më 29 prill 2008.

;Jashtë Funksionit
*Sinister Games, e blerë në prill 2000, e mbyllur në qershor 2003. Studiot u mbyllën vonë në vitin 2010 për t'u fokusuar në shperndarjen e lojrave.
*Ubisoft Vancouver, e themeluar më 3 Shkurt 2009 pas blerjes së Action Pants Inc. Closed in janar 2012.
*Wolfpack Studios në Austin, Texas, Shtetet e Bashkuara, e themeluar në vitin 1999 dhe blerë më 1 Mars 2004. E mbyllur në vitin 2006.
*Ubisoft Zurich in Zurich, Switzerland, e themeluar në verë 2011 për të zhvilluar një lojë pa pagesë MMO. E mbyllur në tetor 2013.

## Referime 
## Linqet e jashtme
*Ubisoft’s public site
*Ubisoft’s corporate site